Sign in / Join .st0{fill:#34437F}.st1{fill:#878787} Wednesday, September 8, 2021 ikteb hawn… Fittex Proposta biex it-Tazza tad-Dinja ssir kull sentejn Minn talk.mt September 8, 2021 30 talk.mt Il-president tal-UEFA, Aleksander Ceferin, warrab l-idea li t-Tazza tad-Dinja ssir kull sentejn, u qal li se "idgħajjef" it-tournament. Il-FIFA qed torganizza studju ta' fattibbilità għal Tazza tad-Dinja biennali tal-irġiel u n-nisa wara proposta mill-Fede­razzjoni tal-Football tal-Arabja Sawdita f'Mejju. Il-proċess ta' konsultazzjoni qed jit­mexxa mill-ex manager ta' Arsenal, Arsene Wenger. "Il-ġojjell tat-Tazza tad-Dinja kellu va­lur preċiżament minħabba r-raritá tie­għu," qal Ceferin. Waqt li tkellem personalment fl-Assemblea Ġenerali quddiem 160 rappreżentant tal-European Club Association, huwa żied jgħid: "Li żżommha kull sentejn twassal għal aktar randomiżmu, inqas leġitti­­mi­tá u sfortunatament, iddgħajjef it-Tazza tad-Dinja nnifisha." Wenger, kap tal-iżvilupp tal-footbol globali fil-FIFA, f'Mejju qal li ried jara t-Tazza tad-Dinja u l-Kampjonat Ewropew jintlagħbu kull sentejn u l-FIFA jkollha "tħalli l-bqija barra". Fl-indirizz bil-video, Infantino ma semmiex it-Tazza tad-Dinja. Madankollu, hu­wa qal li hemm bżonn li jkun hemm ħsieb "fundamentali" madwar il-kalendarju internazzjonali b'"l-ebda suġġetti tabù". "Aħna m'għandniex neħduha bħala xi tip ta' sfida u ġlieda," huwa qal dwar il-konsultazzjoni ta' Wenger. "Huwa mod kif nagħmlu l-football globali b'saħħtu. Irridu nagħtu lill-partitarji saħansitra iktar raġuni biex igawdu l-isport tagħna. "Il-bieb tal-FIFA huwa miftuħ għal kull idea għal kwalunkwe proposta." Artiklu preċedenti Illum iċċelebrat jum il-Vitorja Artiklu li jmiss Kepa Arrizabalaga mhux kuntent ma' Chelsea